  Анжелика Тихонова корреспондент 17-тӥ куартолэзе 13 часысен 16 часозь Якшур-Бӧдьяысь лесничествоын Нюлэс мерттонъя огъяросси нуналлэн валтӥсь ужрадъёсыз ортчозы. Со сярысь Удмуртиысь Инкуазь узырлыкъя но инкуазез утёнъя министерстволэн пресс-службаез ивортэ. Селычка но Канифольный каргуртъёс вискын 4 гектар вылэ 16 сюрс лысо писпуос мерттозы. Акциез ортчытон интые нуон-ваён радъямын луоз. Люкаськоно Ижкарысь оружейникъёслэн площадязы 11 час 30 минутысен 12 часозь. Ужрадэ пыриськыны мылкыд карем сярысь 15-тӥ куартолэзёзь 72-82-87 номеръя ивортыны куро, со мерттӥськыны кулэ луись тӥрлык но уд дасян понна кулэ. Ватсан Нюлэс мерттонъя огъяросси нунал - бадӟым акция, кудӥз улсын котькуд ар тулыс пумын кунамы нюлэс мерттон, улон интыосты писпуосын тырмытон, шутэтскон но ошмес интыосты тупатъян, нюлэсъёсты но котырзэс жуг-жаглэсь утялтон ужрадъёс ортчо.  2019-тӥ арын Нюлэс мерттонъя огъяросси нунал Удмуртиын Михаил Тимофеевич Калашниковлы 100 ар тырмонэз пусъён улсын ортче. Тегъёс: Мерлык Удмуртия нюлэс писпуос Якшур-Бӧдья Инкуазьузырлыкъяминистерство  